Imena baranjskih naselja - Wikipedija

# Imena baranjskih naselja

### Izvor: Wikipedija

## [uredi] Imena baranjskih naselja

Ovo je popis svih naselja u Baranji koja imaju status samostalnog naselja. Uz službena imena dana su njihova narodna ili stara imena, mađarska imena te etnici koji im odgovaraju.

### [uredi] Narodna i stara imena

Pod narodnim imenima podrazumijevaju se imena koja danas izgovaraju Baranjci kad govore hrvatski (književnim jezikom ili šokački) ili srpski (književnim jezikom ili lokalnim dijalektom), a razlikuju se od službenih imena. Takvo je npr. ime Suljoš ili skraćena imena Beli odn. Bezdan. Stara su ona narodna imena koja se više ne čuju ili se čuju rijetko (npr. Tarda) ili ih uglavnom upotrebljavaju stariji stanovnici (npr. Monoštor).

### [uredi] Mađarska imena

Mađarska su imena zapisana mađarskim pravopisom i ona su mnogo starija od slavenskih ili poslavenjenih imena, koja su nastala poslije Poslije prvog svjetskog rata.

### [uredi] Etnici

Etnici su zabilježeni onako kako se čuju u govoru Baranjaca ili kako se mogu pročitati u lokalnim novinama. U govoru nebaranjaca mogu se čuti i drugačiji oblici (npr. Bolmančanin, što se u Baranji rijetko čuje), a u medijima se ponekad mogu pročitati i neobični etnici (npr. Batinarac), koji su očito neosnovane novinarske konstrukcije. U nekim leksikografskim djelima, npr. u Hrvatskom enciklopedijskom rječniku, navode se etnici koji se u skladu s pravilima tvorbe etnika, ali se na terenu ne upotrebljavaju (npr. Branjinčanin, Kneževljanin).

Naselje | Narodno ili staro ime | Mađarsko ime | Etnik
--- | --- | --- | ---
Baranjsko Petrovo Selo | Petarda | Petárda | Petarac
Batina | Batina Skela | Kiskőszeg | Batinac, -nka, Batinjanin, -nka
Beli Manastir | Monoštor, Beli | Pélmonostor | Belomanastirac, -rka
Bilje |  | Bellye | Biljanin, -nka
Bolman |  | Bolmány | Bolmanac, Bolmankuša, Bolmanka
Branjina | Kišfaluba, Kišvaluba | Baranyakisfalud | Branjinac, Kišfalubac, Kišvalubac
Branjin Vrh | Brnjevar, Brenjevar | Baranyavár | Brnjevarac
Čeminac |  | Laskafalu | Čeminčanin, -nka
Darda | Tarda | Dárda | Darđanin, -nka
Draž | Daraž | Darázs | Dražanin, -nka, Daražac
Duboševica | Daljok | Dályok | Duboševčanin, -nka
Gajić | Marok | Hercegmárok |
Grabovac |  | Albertfalu | Grabovčanin, -nka
Jagodnjak | Kačvala, Kačvola | Kácsfalu | Jagodnjačanin, -nka, Kačvolac, Kačvolkuša
Jasenovac |  | Öbölpuszta | Jasenovčanin, -nka
Kamenac |  | Kő | Kamenčanin, -nka
Karanac | Karanča | Karancs | Karančanin, -nka
Kneževi Vinogradi | Suljoš | Hercegszőllős | Suljošanin, -nka
Kneževo | Lak | Főherceglak | Kneževčanin, -nka
Kopačevo |  | Kopács |
Kotlina | Šepša | Sepse |
Kozarac |  | Keskend | Kozarčanin, -nka
Kozjak |  | Keskenyerdő |
Luč |  | Lőcs | Lučanin, -nka
Lug |  | Laskó |
Majške Međe | Štiljanovićevo | Szeglak | Majškomeđanac, -nka
Mece |  | Mecepuszta | Mecanin
Mirkovac |  | Frigyesföld |
Mitrovac |  | Mitvárpuszta |
Novi Bezdan | Bezdan | Újbezdán | Bezdanac
Novi Bolman |  | Újbolmány | (Novo)Bolmanac
Novi Čeminac |  | Újlaskafalu
Novo Nevesinje | Nevesinje | Botond | Nevesinjac, -nka
Petlovac | Sentivanj | Baranyaszentistván | Petlovčanin, -nka
Podolje | Bodolja | Nagybodolya
Podravlje |  |  |
Podunavlje |  | Dunaipuszta |
Popovac | Ban | Baranyabán | Popovčanin, -nka, Bancov
Sokolovac |  | Katalinpuszta | Sokolovčanin, -nka
Sudaraž | Sudaraš, Sudaraževo | Szudarázs |
Suza | Čuža | Csuza |
Šećerana |  | Cukorgyár | Šećeranac, -nka
Širine |  | Braidaföld | Širinčanin, -nka
Šumarina | Benga | Benge |
Švajcarnica | Švajcernica | Őrhely |
Tikveš |  | Tököspuszta |
Topolje | Ižip | Izsép | Ižipac, Ižipkinja
Torjanci |  | Torjánc | Torjančanin, -nka
Tvrđavica |  |  |
Uglješ |  | Ölyves | Uglješanin, -nka
Vardarac |  | Várdaróc | Vardarčanin, -nka
Zeleno Polje |  | Szentistvánpuszta |
Zlatna Greda |  | Bokroshátpuszta |
Zmajevac | Velišmarta | Vörösmart | Zmajevčanin, -nka

Vidi i: Baranjska naselja, Baranjske općine, Baranjske katastarske općine

Izvori:

- Mađarska imena
- Martin Jakšić: Divanimo po slavonski, Zagreb, 2003. (str. 335-336)

Dobavljeno iz "http://hr.wikipedia.org../../../i/m/e/Imena_baranjskih_naselja.html"

Kategorija: Baranjski leksikon

##### Views

- Članak
- Razgovor
- Trenutna inačica

##### Traži